Hryðjuverk - Wikipedia, frjálsa alfræðiritið

# Hryðjuverk

### Úr Wikipediu, frjálsa alfræðiritinu

Hryðjuverk er umdeilt hugtak án nokkurar almennt viðurkenndrar skilgreiningar. Algengast er að hryðjuverk sé talið hver sú árás sem af ásetningi er beint gegn almennum borgurum til ógnunar sem framin er í þeim tilgangi að ná fram stjórnmálalegum, trúarlegum eða hugmyndafræðilegum markmiðum. Um það er deilt hverjir fremji hryðjuverk (hvort að ríki geti framið hryðjuverk) og að hverjum þau geti beinst (t.d. hvort að árás á hernaðarleg skotmörk geti verið hryðjuverk). Þarna geta komið upp árekstrar við önnur hugtök á borð við stríð og skæruhernað.

Í landslögum ríkja sem og í þjóðarétti hefur verið reynt að skilgreina hryðjuverk, t.d. segir í íslensku hegningarlögunum í 100. grein m.a:

  Fyrir hryðjuverk skal refsa með allt að ævilöngu fangelsi hverjum sem í þeim tilgangi að valda almenningi verulegum ótta eða þvinga með ólögmætum hætti íslensk eða erlend stjórnvöld eða alþjóðastofnun til að gera eitthvað eða láta eitthvað ógert eða í því skyni að veikja eða skaða stjórnskipun eða stjórnmálalegar, efnahagslegar eða þjóðfélagslegar undirstöður ríkis eða alþjóðastofnunar fremur eitt eða fleiri af eftirtöldum brotum...

Þetta er mjög áþekkt skilgreiningu Sameinuðu þjóðanna á hugtakinu.

Hryðjuverkarhugtakið hefur breytt nokkuð um mynd á síðari árum, t.d. með tilkomu öflugra alþjóðlegra hryðjuverkasamtaka sem njóta mikillar hylli á ýmsum svæðum heims eða innan ákveðinna þjóðfélagshópa. Ýmis samtök múslímskra hryðjuverkasamtaka, svo sem al-Kaída og Hamas, hafa valdið miklum mannskaða víða um heim og njóta stuðnings ríkisstjórna í ýmsum löndum, svo sem Sýrlands og Íran.

Ýmis samtök umhverfisverndunarsinna á Vesturlöndum hafa einnig gripið til athæfa sem vel er hægt að skilgreina sem hryðjuverk. Eignaspjöll og ýmis mótmæli meðal sumra umhverfisverndunarsamtaka er gagnvert ætlað að hafa áhrif á stjórnvöld og stöðva framkvæmdir sem sumum finnst orka tvímælis og vera eyðilegging á náttúrunni.

Þessi grein er stubbur sem ekki hefur verið settur í undirflokk. Þú getur hjálpað til með því að bæta við hana, eða með því að flokka hana betur.

Af „http://is.wikipedia.org../../../h/r/y/Hry%C3%B0juverk.html“

Flokkar: Stubbar | Hryðjuverk

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- العربية
- Български
- Català
- Dansk
- Deutsch
- Español
- English
- Esperanto
- Français
- עברית
- Nederlands
- 日本語
- Plattdüütsch
- ‪Norsk (bokmål)‬
- Polski
- Português
- Română
- Русский
- Slovenščina
- Suomi
- Svenska
- Українська
- ‪中文(简体)‬
- Bân-lâm-gú